Diari Oficial de la Generalitat Valenciana


Sumari del DOGV 8237, del 19-02-2018 (2018/1543)

RESOLUCIÓ de 5 de febrer de 2018, del president de l'Institut Valencià de Competitivitat Empresarial (IVACE), per la qual es convoca la concessió d'ajudes a empreses per a projectes d'R+D i d'innovació per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1543


Data del document
:   05-02-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de febrer de 2018, del president de l'Institut Valencià de Competitivitat Empresarial (IVACE), per la qual es convoca la concessió d'ajudes a empreses per a projectes d'R+D i d'innovació per a l'exercici 2018. [2018/1543]  
Índex  
  
Preàmbul  
Article 1. Objecte de la resolució  
Article 2. Termini i forma de presentació de les sol·licituds  
Article 3. Resolució de la convocatòria  
Article 4. Obligacions de les empreses beneficiàries  
Article 5. Modificació de la subvenció i el reintegrament de les ajudes concedides  
Article 6. Pagament de les ajudes  
Article 7. Dotació pressupostària  
Article 8. Marc normatiu comunitari  
Article 9. Publicitat comunitària. Obligacions  
Disposicions finals  
Annex I. Ajudes per a projectes d'R+D de pime (PIDI-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex II. Ajudes per a projectes d'R+D en cooperació (PIDCOP-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex III. Ajudes per a projectes d'innovació de pime. Actuació d'innovació de producte (INNOVAProD-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex IV. Ajudes per a projectes d'innovació de pime. Actuació d'innovació de procés (INNOVAProC-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex V. Ajudes per a projectes d'innovació de pime. Actuació d'adaptació a la indústria 4.0 (INNOVAi4.0-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex VI. Ajudes per a projectes d'innovació de pime. Actuació d'innovació en TEIC. (INNOVATeiC-CV)  
A. Objecte  
B. Actuacions susceptibles de rebre suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
  
  
PREÀMBUL  
  
Els programes posats en marxa mitjançant aquesta resolució s'han elaborat amb la finalitat de desenvolupar les mesures relatives a la R+D+i empresarial previstes en l'Estratègia d'Especialització Intel·ligent de la Comunitat Valenciana (RIS3 CV) en l'àmbit de la qualitat de vida, del desenvolupament de productes i entorns personalitzats, dels processos de fabricació avançats i nous sistemes industrials, de la sostenibilitat i del desenvolupament d'accions complementàries de foment de la R+D+i.  
La Llei 38/2003, de 17 de novembre, general de subvencions, estableix en l'article 23 que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
Per això i en virtut del que disposa l'article 160.4 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, i l'article 3 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, resolc:  
  
  
Article 1. Objecte de la resolució  
1. L'objecte d'aquesta resolució és convocar la concessió per l'Institut Valencià de Competitivitat Empresarial (IVACE) de subvencions a empreses per a projectes d'R+D i innovació, amb càrrec al pressupost de l'exercici 2018, enquadrats en els programes següents:  
  
- Ajudes per a projectes d'R+D de pime (PIDI-CV)  
- Ajudes per a projectes d'R+D en cooperació (PIDCOP-CV)  
- Ajudes per a projectes d'innovació de pime (INNOVA-CV), programa que alhora comprén quatre actuacions:  
- Ajudes per a projectes d'innovació de producte (INNOVAProD-CV)  
- Ajudes per a projectes d'innovació de procés (INNOVAProC-CV)  
  
- Ajudes per a projectes d'adaptació a indústria 4.0 (INNOVAi4.0-CV)  
- Ajudes per a projectes d'innovació en TEIC (INNOVATeiC-CV)  
  
2. Les bases reguladores de la present convocatòria són les aprovades per l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), publicades en el Diari Oficial de la Generalitat Valenciana (DOGV) número 7927, de 29 de novembre de 2016. En aquestes bases s'estableixen les condicions de les ajudes en allò no previst en aquesta convocatòria.  
  
Article 2. Termini i forma de presentació de les sol·licituds  
1. La presentació de les sol·licituds s'ajustarà al que estableix l'article 5 de l'Ordre 27/2016, de 25 de novembre.  
2. El termini de presentació de sol·licituds s'iniciarà el dia 26 de febrer de 2018, i finalitzarà a les 23:59.59 hores del dia 27 de març de 2018 per als programes d'R+D de Pime (PIDI-CV) i R+D en Cooperació (PIDCOP-CV) i del 26 de març de 2018 per al programa d'Innovació de Pime (INNOVA-CV).  
3. La tramitació del procediment serà electrònica. La presentació electrònica requerirà que l'empresa sol·licitant dispose de signatura electrònica, tant amb el certificat reconegut d'entitat com amb el certificat reconegut per a ciutadans (persona física), els dos emesos per l'Autoritat de Certificació de la Comunitat Valenciana; DNI electrònic; certificat de la Fàbrica Nacional de Moneda i Timbre, així com els certificats reconeguts en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Energia, Turisme i Agenda Digital. La sol·licitud es presentarà en el registre electrònic de l'IVACE a través de la pàgina web http://www.ivace.es.  
4. La presentació de la sol·licitud portarà implícita l'acceptació de les bases, inclòs el que es disposa en aquesta convocatòria.  
5. En el cas que per qualsevol circumstància una mateixa empresa sol·licitant presenta diferents sol·licituds al programa PIDI-CV o al programa PIDICOP-CV, o a una mateixa actuació en el cas d'INNOVA-CV, es considerarà vàlida l'última registrada en termini.  
6. A més de la documentació prevista en l'article 5.5 de les bases reguladores, l'empresa haurà de presentar, junt amb l'imprés de sol·licitud, la memòria i els annexos d'aquesta, la documentació següent:  
a) De caràcter tècnic:  
- Contracte o acord de col·laboració subscrit amb centres o organismes d'investigació, en cas que dispose d'aquests. En el cas que els contractes o els acords incloguen obligacions anteriors a la data de sol·licitud al programa PIDI-CV o al programa PIDICOP-CV que comprometen l'inici d'un projecte d'R+D o algun aspecte essencial d'aquest, la sol·licitud serà denegada per contravindre el principi de l'efecte incentivador conforme a l'article 20.3 i al 26.3, respectivament, de les bases reguladores.  
- Quan el projecte incloga el cost de contractació de serveis externs per a activitats d'R+D i innovació amb l'import per a un mateix proveïdor, en el total de conceptes del projecte, que supere la quantitat de 17.999,99 euros (IVA exclòs), s'hauran d'aportar junt amb la sol·licitud tres ofertes o informe justificatiu segons estableix l'article 4.4 d'aquesta resolució. En el cas que no es presenten les tres ofertes o no es considere vàlid l'informe, no serà considerat elegible aquest cost per al càlcul de la subvenció, sense perjudici que puga requerir-se que s'acredite en la justificació l'execució i el pagament dels treballs.  
b) Relativa a la personalitat jurídica:  
- Quan siga una societat en què la inscripció en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir-li directament la presentació d'algun document concret.  
- En el cas d'empreses sol·licitants en què la inscripció en el Registre Mercantil no siga obligatòria (empresaris individuals o cooperatives), l'empresa sol·licitant haurà d'aportar-hi fotocòpia dels documents següents: contracte o acta de constitució i estatuts vigents, poder de representació del signatari de la sol·licitud o document equivalent segons les prescripcions legals, i DNI si és empresari/a individual i no ha autoritzat l'IVACE per a l'obtenció en l'imprés de sol·licitud.  
c) Relativa al compliment d'obligacions mediambientals: Instrument ambiental al qual estiga sotmesa l'activitat o les instal·lacions en què l'entitat sol·licitant executarà el projecte. En cas d'estar-ne exempta o en tràmit d'obtenció, s'hi haurà d'aportar documentació que acredite aquesta circumstància, sense perjudici de l'aportació posterior de l'instrument ambiental.  
d) Relativa al compliment d'obligacions fiscals i amb la Seguretat Social: només serà necessari presentar-hi la documentació acreditativa de trobar-se'n al corrent en cas que no haja autoritzat l'IVACE per a l'obtenció per mitjans telemàtics.  
No serà necessari aportar-hi la documentació anterior que ja estiga en poder de l'IVACE, sempre que es mantinga vigent i s'hi aporte declaració de vigència a aquest efecte segons model disponible en l'adreça d'internet de l'IVACE: http://www.ivace.es.  
7. Quan la sol·licitud no reunisca els requisits exigits en la Llei 39/2015, d'1 d'octubre, de procediment administratiu comú de les administracions públiques, o no s'acompanye de la documentació que d'acord amb aquesta convocatòria siga exigible, es requerirà l'empresa sol·licitant perquè ?en el termini de 10 dies hàbils des del següent al de la recepció del requeriment- esmene la falta o acompanye els documents preceptius, amb advertiment que si no ho fa se la tindrà per desistida de la sol·licitud, prèvia resolució dictada en els termes previstos en la legislació administrativa.  
8. Els requeriments es faran per mitjans electrònics i s'entendran practicats o rebutjats en els termes que assenyala la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es tindrà per realitzat el tràmit de la notificació.  
9. Es delega en la persona que exerceix la prefectura de l'Àrea d'Empreses i Associacions de la Unitat IVACE Innovació la resolució de les incidències produïdes amb anterioritat a la concessió, especialment les que fan referència a desistiments, canvi d'empresa sol·licitant i canvi de projecte.  
  
Article 3. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a aquesta convocatòria.  
2. El termini màxim per a resoldre i notificar la resolució serà de sis mesos a comptar des de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que se n'haja notificat la resolució expressa, les empreses sol·licitants entendran desestimades les sol·licituds per silenci administratiu, tot això sense perjudici de l'obligació de resoldre expressament que incumbeix a l'Administració.  
3. La resolució motivada del procediment es notificarà a les empreses interessades via electrònica i les ajudes concedides es publicaran en la Base de Dades Nacional de Subvencions (BDNS), en compliment del que estableix la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari a què s'imputen, empresa beneficiària, quantitat concedida i objectiu o finalitat de la subvenció.  
4. La resolució de concessió i/o denegació posarà fi a la via administrativa. Es delega en la persona titular de la direcció general de l'IVACE la resolució dels recursos de reposició.  
  
Article 4. Obligacions de les empreses beneficiàries  
1. L'article 10 de les bases reguladores d'aquesta convocatòria especifica les obligacions de les empreses beneficiàries, sense perjudici de les previstes en l'article 14 de la Llei 38/2003, de 17 de novembre, general de subvencions.  
2. La justificació de l'ajuda es durà a terme mitjançant compte justificatiu amb aportació de justificants de despesa i pagament i en la manera exigida en les Instruccions per a la justificació aprovades per resolució de la direcció general de l'IVACE.  
a) En tot cas, comprendrà la documentació següent:  
- Memòria que arreplegue detalladament les activitats dutes a terme.  
- Relació de despeses de l'activitat omplida mitjançant l'aplicació «Justific@», accessible des de l'adreça http://www.ivace.es.  
- Justificants de despesa i pagament.  
- Informe de persona auditora o empresa inscrita en el Registre Oficial d'Auditors de Comptes (ROAC), d'acord amb l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com llista de comprovació del compliment dels requisits de les Instruccions per a la justificació signat per la persona auditora i visat per la representació legal de l'empresa beneficiària.  
b) Els pagaments solament s'admetran si estan fets a través d'entitat financera, i es justificaran mitjançant la presentació de còpia de l'extracte bancari que acredite l'eixida efectiva dels fons juntament amb còpia de la transferència o del xec nominatiu. En queden exclosos els pagaments fets en efectiu o per caixa.  
c) En cas que l'ordre de transferència i/o l'anotació de l'extracte bancari siguen globals i, per tant, facen referència a diversos justificants de despesa, relacionats o no amb el projecte, serà necessari acompanyar la relació detallada d'aquests en la qual apareguen l'empresa destinatària, la identificació del justificant de la despesa (el número de la factura o el concepte d'aquesta) i l'import pagat.  
3. Terminis d'execució, de justificació i de validesa de justificants de despesa i pagament.  
a) Per a les ajudes concedides en el marc de PIDI-CV i de PIDCOP-CV:  
- El projecte haurà de desenvolupar-se dins del període comprés entre la data de sol·licitud i el 30 de juny de 2019, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte, sempre que la data del justificant de despesa es trobe compresa en el període indicat en l'apartat anterior.  
- S'admetran els pagaments fets fins a la data de justificació del projecte.  
- La justificació de l'execució del projecte haurà de presentar-se amb data límit 10 de setembre de 2019.  
b) Per a les ajudes concedides en el marc d'INNOVA-CV:  
- El projecte haurà de desenvolupar-se dins del període comprés entre l'1 de gener de 2018 i el 30 de juny de 2019, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte, sempre que la data del justificant de despesa es trobe compresa en el període indicat en l'apartat anterior.  
- S'admetran els pagaments realitzats fins a la data de justificació del projecte.  
- La justificació de l'execució del projecte haurà de presentar-se amb data límit 12 de setembre de 2019.  
4. Quan l'import facturat per una mateixa empresa proveïdora supere la quantia de 17.999,99 euros (IVA exclòs), l'empresa beneficiària haurà d'aportar amb la sol·licitud, en el cas de prestació de serveis externs per a activitats d'R+D i innovació, o en el moment de la justificació, en la resta de casos, acreditació d'haver sol·licitat ?abans de la contractació de la despesa- com a mínim tres ofertes de diferents empreses proveïdores sense vinculació entre aquestes ni amb l'empresa beneficiària de l'ajuda, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol. Per a facturació d'actius materials, el límit anterior i l'obligació esmentada s'estableix per a cada un, sempre que puga justificar-se la independència entre aquests.  
  
Si no s'hi aporten, o si després del procés d'esmena previst persisteixen deficiències assenyalades per l'IVACE respecte a aquesta documentació, es procedirà d'acord amb el que estableix l'article 5.4 d'aquesta convocatòria.  
Les ofertes hauran de seleccionar-se entre empreses amb paràmetres equiparables i complir els requisits següents:  
a) Requisits materials: les ofertes hauran d'estar suficientment detallades i hauran d'especificar els treballs que han de realitzar-se i el preu d'aquests, i hauran de ser comparables en el contingut.  
b) Requisits formals: les ofertes hauran d'estar datades i contindre les dades que permeten la identificació correcta de la persona o l'empresa remitent, juntament amb el logo o el segell de l'empresa.  
En cas de no optar per l'oferta més econòmica, haurà de presentar un informe que justifique per què no s'ha escollit aquesta oferta.  
Excepcionalment, en el cas que per les característiques especials del bé o del servei no existisca en el mercat suficient nombre d'entitats que ho subministren o ho presten, se substituirà la presentació de les tres ofertes d'empreses proveïdores pels documents següents:  
a) Un informe explicatiu, signat per la representació legal, sobre les característiques especials del bé o del servei que fan impossible la localització d'un mínim de tres proveïdors d'aquest. No serà admés com a justificant de la nopresentació de tres ofertes si l'argument d'aquest es basa en:  
- Les característiques de l'empresa proveïdora (per exemple: «proveïdora habitual» o «subministradora única» sense que en aquest cas s'hi aporten més dades que ho acrediten, etc.).  
- Les característiques genèriques del bé o el servei (per exemple: «caràcter tecnològic del servei», etc.).  
- Les característiques genèriques de l'empresa o l'entitat beneficiària (per exemple: «política de compres implantada i aprovada per la direcció», etc.).  
b) Un annex a l'informe explicatiu amb documentació que acredite la cerca d'empreses proveïdores del bé o el servei.  
5. Altres obligacions:  
a) Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es.  
b) Complir les obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes que estableix la normativa vigent en la matèria.  
c) Els documents justificatius de les despeses corresponents al projecte subvencionat hauran de conservar-se durant el període mínim establit en el Reglament (UE) núm. 1303/2013, del Parlament Europeu i del Consell de 17 de desembre de 2013.  
En aquest sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptades, especialment versions electròniques de documents originals o de documents existents únicament en versió electrònica. Els documents es conservaran en una forma que permeta la identificació dels interessats durant el període necessari per a les finalitats per a les quals es van recollir les dades o per a les que tracten ulteriorment. Quan els documents només existisquen en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables a l'efecte d'auditoria.  
d) Disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables.  
En l'execució dels projectes s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjudici de les normes de comptabilitat nacional. En aquest sentit, hauran de presentar en el compte justificatiu de la subvenció una llista en què cada apunt que es faça d'una despesa, un pagament o un ingrés i un cobrament en el llibre diari de comptabilitat, segons el Pla general comptable (PGC), es reflectisca la quantia d'aquest apunt que té relació amb la subvenció concedida, i es reflectirà en la llista tant el número d'apunt i assentament del llibre diari com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
e) Facilitar a l'IVACE la informació relativa a indicadors financers, de producció i resultats, que permeten mesurar l'avanç enfront de la situació de partida descrita per l'empresa beneficiària en la memòria del projecte com a conseqüència de l'execució d'aquest.  
f) En els programes PIDI-CV i PIDCOP-CV, les empreses beneficiàries hauran d'acreditar l'efecte incentivador de l'ajuda concedida. S'entendrà que existeix efecte incentivador si abans de començar a treballar en el projecte o l'activitat l'empresa beneficiària ha presentat a l'IVACE la sol·licitud de l'ajuda. De conformitat amb el que disposa l'article 2.23 del Reglament núm. 651/2014, de la Comissió, de 17 de juny de 2014, s'entén que s'han iniciat els treballs si existeix un compromís en ferm irreversible anterior a la data de sol·licitud. Les despeses en què puguen incórrer en la realització d'estudis de viabilitat, la compra de terrenys o l'obtenció de permisos no suposaran l'incompliment de l'efecte incentivador, si bé podran ser objecte d'anàlisi individualitzada per l'IVACE a l'efecte de verificar-les.  
g) Instrument ambiental al qual estiga sotmesa l'activitat o les instal·lacions en les quals l'entitat sol·licitant haja executat el projecte, solament en cas que no haja sigut presentat en la fase de sol·licitud perquè es trobava en tràmit d'obtenció.  
h) En el cas de les empreses beneficiàries del programa INNOVA-CV, complir les prescripcions de l'article 5 del Reglament núm. 1407/2013, de la Comissió, de 18 de desembre de 2013.  
  
Article 5. Modificació de la subvenció i el reintegrament de les ajudes concedides  
1. L'empresa beneficiària haurà de dur a terme el projecte objecte de subvenció en la manera descrita en la sol·licitud i en la memòria corresponent, i de manera que es complisca la finalitat de l'ajuda, respectant els costos indicats en la notificació de concessió i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el desenvolupament previst, l'empresa beneficiària procedirà de la manera següent d'acord amb la tipologia de la modificació.  
  
  
Tipus de modificació Procediment i criteri d'aplicació  
Modificacions en el projecte que no alteren els seus aspectes essencials ni aquells que van ser rellevants en la seua l'avaluació, sempre que no suposen una redistribució entre els imports recolzats per concepte de despesa superior al 20 %. No se'n requereix autorització prèvia de l'IVACE. S'hauran de motivar adequadament en la memòria justificativa d'execució del projecte perquè, a criteri de l'IVACE, puga finalment admetre's.  
Modificacions en el projecte que alteren aspectes essencials o que van ser rellevants en l'avaluació, com la substitució de centre d'investigació o empresa de serveis d'assistència tècnica, consultoria i equivalents, identificada en la memòria tècnica del projecte, o la redistribució entre els imports recolzats per concepte de despesa superior al 20 %.  
 Es requereix la presentació d'una sol·licitud d'autorització prèvia presentada com a mínim dos mesos abans de la data límit d'execució del projecte establida en l'article 4.3. Podrà autoritzar-se sempre que segons l'IVACE la nova valoració del projecte no modifique els criteris de concessió aplicats.  
Ampliació de la data de justificació sense modificar el període d'elegibilitat de les despeses. Es requereix la presentació d'una sol·licitud d'autorització prèvia presentada com a mínim 15 dies naturals abans de la data de justificació del projecte establida en l'article 4.3. Podrà acceptar-se sempre que segons l'IVACE siga compatible amb els terminis i els procediments de gestió de la convocatòria.  
Qualsevol altra modificació diferent de les anteriors. Es requereix la presentació d'una sol·licitud d'autorització prèvia presentada com a mínim dos mesos abans de la data límit d'execució del projecte que estableix l'article 4.3. L'autorització per part de l'IVACE s'estudiarà de manera individualitzada.  
  
  
L'empresa beneficiària haurà de justificar les sol·licituds de modificació i en cap cas podran suposar un increment en l'import de l'ajuda concedida.  
2. En la justificació de la despesa podran acceptar-se, a criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en uns altres, si bé només en les circumstàncies següents:  
a) En els costos amb justificació superior al 80 % del que s'ha previst en la notificació, la disminució de despesa es podrà compensar fins a arribar al 100 % amb els excessos provinents d'altres costos en els quals s'haja justificat per sobre del que s'ha previst.  
b) Únicament el 20 % d'excés d'un cost podrà aplicar-se a compensar la menor justificació en uns altres.  
c) Els excessos en les partides de despesa de recursos humans no podran utilitzar-se per a compensar altres costos.  
d) Els costos amb la despesa justificada inferior al 80 % del que s'ha previst en la notificació d'ajuda no admetran compensació.  
e) En qualsevol cas, després d'aplicades les possibles compensacions, cap cost quedarà amb una subvenció assignada superior a la que s'ha indicat en la notificació d'ajuda.  
f) En cap cas, la compensació entre costos no alterarà la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE conforme al que preveu l'apartat 1 d'aquest article.  
En qualsevol cas, les modificacions resultants dels mecanismes de compensació detallats o aprovats per l'IVACE, no estaran en contradicció amb els requisits exigits per a l'aprovació del projecte i els seran aplicables els límits establits per a cada programa en els annexos d'aquesta resolució.  
3. Qualsevol alteració de les condicions tingudes en compte per a la concessió i, en general, l'incompliment de les obligacions per part de l'empresa beneficiària podrà donar lloc a la minoració o la revocació de l'ajuda concedida o al desistiment sense efectes, amb exigència, si escau, del reintegrament de les quantitats indegudament percebudes i de l'interés de demora des del moment del pagament de la subvenció fins que s'acorde la procedència del reintegrament d'aquesta.  
4. La nopresentació de les ofertes o els informes a què fa referència l'article 4.4, o la insuficiència d'aquests, donarà lloc a la consegüent minoració o revocació si es produeix en el moment de la justificació, o a la noconsideració d'aquests costos com a elegibles si és en la fase de sol·licitud.  
5. La presentació per part de l'empresa beneficiària d'un percentatge de despeses pagades menor del 60 % de la quantitat total que cal justificar donarà lloc a la revocació de l'ajuda, llevat que tècnicament puga considerar-se que així i tot el projecte ha sigut desenvolupat efectivament i no se'n declare la revocació, sinó la minoració.  
6. Es delega en la persona titular de la prefectura de l'Àrea d'Empreses i Associacions de la Unitat IVACE Innovació, la resolució de les incidències que es produïsquen amb posterioritat a la concessió, sense que en cap cas puguen suposar una modificació del barem efectuada per a l'adjudicació, especialment les referides a renúncies, canvi de l'empresa beneficiària, possibles pròrrogues per a l'execució i/o la justificació d'aquest i canvi de projecte; la resolució relativa a les possibles minoracions o de desistiment sense efectes de les subvencions concedides es delega en la persona titular de la direcció general de l'IVACE.  
  
  
Article 6. Pagament de les ajudes  
L'IVACE procedirà al pagament de l'ajuda una vegada s'haja executat el projecte al qual estava destinada i sempre que haja verificat el compliment de les obligacions exigibles a l'empresa beneficiària.  
  
Article 7. Dotació pressupostària  
1. Els programes d'R+D pime (PIDI-CV) i d'R+D en Cooperació (PIDCOP-CV) tindran el finançament al 50 % del Programa operatiu FEDER de la Comunitat Valenciana 2014-2020, dins de l'Eix Prioritari 1 «Potenciar la investigació, el desenvolupament tecnològic i la innovació», objectiu específic 1.2.1 «Impuls i promoció d'activitats d'I+i liderades per les empreses, suport a la creació d'empreses innovadores i suport a la compra pública innovadora».  
2. El programa d'innovació de pime (INNOVA-CV) comptarà amb finançament al 50 % del Programa operatiu FEDER de la Comunitat Valenciana 2014-2020, dins de l'eix prioritari 3, «Millorar la competitivitat de les pime», objectiu específic 3.4.2, «Promoure la innovació de la pime i la cooperació per a la innovació en tots els àmbits».  
  
3. El pressupost per a la concessió de les subvencions del programa PIDI-CV serà de 4.057.000 euros amb càrrec a la línia S6722000 Investigació, Desenvolupament i Innovació Empresarial del pressupost de la Generalitat per a l'exercici 2018.  
4. El pressupost per a la concessió de les subvencions del programa PIDCOP-CV prevista en aquesta resolució serà d'1.912.500 euros amb càrrec a la línia S6722000 Investigació, Desenvolupament i Innovació Empresarial del pressupost de la Generalitat per a l'exercici 2018.  
  
5. En els programes PIDI-CV i PIDICOP-CV, si després de la resolució de les sol·licituds queda pressupost no consumit en un d'aquests, podrà destinar-se a l'altre.  
6. El pressupost per a la concessió de les subvencions del programa INNOVA-CV prevista en la present resolució serà de 6.000.000 euros amb càrrec a la línia S6722000 Investigació, Desenvolupament i Innovació Empresarial del pressupost de la Generalitat per a l'exercici 2018. El pressupost destinat a cada una de les actuacions s'establirà considerant el total destinat al programa i els costos subvencionables de tots els projectes presentats per a aquesta actuació, d'acord amb la fórmula següent:  
[Ppt. Actuació n] = [Ppt. Programa Innovació de Pime INNOVA-CV] x [ costos subvencionables actuació n] / [costos subvencionables INNOVA-CV].  
Si després de la distribució del pressupost resultant d'aquest càlcul entre les sol·licituds susceptibles d'ajuda existeix en alguna de les actuacions una part de pressupost no aplicada, aquesta diferència podrà distribuir-se de nou proporcionalment entre la resta de les actuacions segons la fórmula anterior.  
7. En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida al moment oportú, o bé quan aquest augment siga conseqüència d'una generació, d'una ampliació o d'una incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que hi procedisca, i a la publicació en la Base Nacional de Dades de Subvencions (BNDS) i butlletins que hi corresponga amb caràcter previ a la resolució de concessió. En aquests supòsits s'aprovaran les modificacions corresponents de la convocatòria que seran publicades en la Base Nacional de Dades de Subvencions (BNDS) i butlletins que hi corresponga, sense necessitat d'obertura d'un termini addicional per a presentar noves sol·licituds.  
  
Article 8. Marc normatiu comunitari  
A més del que es disposa en el preàmbul de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), seran aplicables les disposicions següents:  
- Reglament Delegat (UE) núm. 480/2014, de la Comissió, de 3 de març de 2014, del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
  
- La concessió de les ajudes previstes en l'annex I i II d'aquesta convocatòria s'acollirà als articles 25 i 28 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat (DO L 187 de 26.06.2014). Per la seua banda, la concessió de les ajudes previstes en els annexos III a VI d'aquesta convocatòria s'acollirà al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L 352, 24.12.2013). La Comissió Europea ha registrat les ajudes previstes en els annexos I i II d'aquesta convocatòria, amb número d'identificació d'ajuda estatal SA.47809.  
  
- Qualsevol altra normativa que per la matèria li siga aplicable.  
  
Article 9. Publicitat comunitària. Obligacions  
1. L'empresa beneficiària s'assegurarà que les parts que intervenen en el projecte han sigut informades del cofinançament del Fons Europeu de Desenvolupament Regional (FEDER) i anunciarà clarament que el projecte ha sigut seleccionat en el marc del Programa operatiu FEDER de la Comunitat Valenciana 2014-2020. Per a això, totes les mesures d'informació i de comunicació relacionades amb el projecte que duga a terme l'empresa beneficiària hauran d'incloure:  
a) L'emblema de la Unió Europea, de conformitat amb les característiques tècniques establides en l'acte d'execució que adopte la Comissió conformement a l'article 115, apartat 4 del Reglament (UE) núm. 1303/2013, i una referència a la Unió Europea;  
b) Una referència al Fons FEDER.  
Durant l'execució del projecte:  
a) Haurà de publicar en el seu lloc d'internet, en cas que dispose d'un, una descripció del projecte en què indique els objectius i els resultats i en què destaque el suport financer de la Unió Europea.  
b) Haurà de disposar d'un cartell informatiu sobre el projecte (d'una grandària mínima A3) en el qual esmentarà l'ajuda financera de la Unió Europea, col·locat en lloc ben visible per al públic, com per exemple l'entrada de l'edifici que siga la seu social de l'empresa beneficiària o el lloc on es desenvoluparà el projecte objecte de l'ajuda.  
  
2. Sobre els resultats, l'empresa beneficiària haurà d'incloure el logotip FEDER i la declaració «Projecte cofinançat pels fons FEDER, dins del Programa operatiu FEDER de la Comunitat Valenciana 2014-2020» en qualsevol document relacionat amb el servei, així, en portades de documents, pantalles de presentació de pàgines web, informes de resultats i conclusions, comunicacions, fotografies d'esdeveniments i certàmens, etc.  
3. L'empresa beneficiària haurà d'acceptar-ne la inclusió en una llista d'operacions prevista en l'article 115, apartat 2, del Reglament (UE) núm. 1303/2013, del Parlament Europeu i del Consell de 17 de desembre de 2013.  
  
  
DISPOSICIÓ FINAL  
  
Primera. Desenvolupament i execució  
Es delega en la persona titular de la direcció general de l'IVACE per a dictar les resolucions necessàries per al desenvolupament, l'eficàcia i l'execució d'aquesta convocatòria.  
  
Segona. Entrada en vigor  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 5 de febrer de 2018.- El president de l'IVACE: Rafael Climent González.  
  
  
  
ANNEX I  
Ajudes per a projectes d'R+D de Pime (PIDI-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades a continuació.  
  
A. Objecte  
Desenvolupament de projectes d'R+D duts a terme per pimes.  
  
B. Actuacions susceptibles de rebre suport  
1. Els projectes hauran de poder-se enquadrar en alguna de les tipologies susceptibles de rebre suport previstes en l'article 20 de les bases reguladores.  
2. Els projectes hauran d'estar situats en nivells TRL (Technology Readiness Levels) entre 1 a 7, els dos inclosos. La descripció de TRL serà la que utilitze la Comissió Europea, que s'hi adjunta a manera de resum:  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba recollida en l'article 2, apartats 85 i 86 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, 26.06.2014), d'ara en avant, Reglament núm. 651/2014.  
  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada per les empreses sol·licitants sempre que reunisquen els requisits previstos en l'article 20 de les bases reguladores.  
2. El projecte haurà de significar un nou desenvolupament per a l'empresa sol·licitant i, per tant, no realitzat amb anterioritat, en tot o en part, per l'empresa sol·licitant ni tampoc per cap empresa vinculada o contractada per a la realització del projecte.  
3. El projecte haurà de desenvolupar coneixement amb la finalitat d'incrementar la competitivitat, la diferenciació dels productes o els serveis en els mercats i la generació d'ocupació de qualitat.  
4. El pressupost subvencionable del projecte, calculat com a suma dels imports susceptibles de subvenció, haurà d'estar comprés entre 30.000 euros i 175.000 euros. No seran presos en consideració els projectes el pressupost subvencionable dels quals no estiga inclòs entre aquests límits.  
5. Els projectes hauran d'iniciar-se amb posterioritat a la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
6. Només podrà presentar-se un projecte d'R+D de pime (PIDI-CV) per empresa sol·licitant en aquesta convocatòria.  
7. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
  
8. El projecte haurà d'estar enquadrat en alguna de les mesures relatives a la R+D+i empresarial previstes en l'Estratègia d'Especialització Intel·ligent de la Comunitat Valenciana (RIS3 CV):  
- Qualitat de vida  
- Desenvolupament de productes i entorns personalitzats  
- Processos de fabricació avançats i nous sistemes industrials  
- Sostenibilitat  
- Desenvolupament d'accions complementàries de foment de la R+D+i.  
  
D. Empreses beneficiàries  
1. Podran tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que compten amb almenys quatre persones treballadores consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud de l'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperatives; tot això sempre que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que complisquen la resta de requisits que estableixen els articles 4 i 19 de les bases reguladores.  
  
2. A l'efecte d'aquesta convocatòria, es considerarà pime l'entitat amb les característiques que s'ajusten al que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, 26.06.2014).  
  
E. Característiques de l'ajuda  
1. L'ajuda consistirà en una subvenció calculada en percentatge sobre els costos subvencionables amb intensitat variable en funció de la grandària d'empresa:  
- Xicoteta empresa: fins al 40 %,  
- Mitjana empresa: fins al 30 %.  
Les intensitats anteriors podran augmentar-se amb un 5 % dels costos subvencionables si es compleix algun dels requisits següents:  
a) Contractació de personal altament qualificat amb participació activa en el desenvolupament del projecte i sense vinculació contractual de caràcter laboral durant els sis mesos previs a la formalització del contracte. La contractació haurà de produir-se durant l'execució del projecte i per un període mínim de dotze mesos.  
Es considera personal altament qualificat el que complisca algun dels requisits següents:  
- Titulació de doctor/a de caràcter científic-tècnic,  
- Titulació universitària de caràcter científic-tècnic amb experiència laboral mínima de dos anys en activitats d'R+D relacionades amb la disciplina principal del projecte.  
b) Contractació d'organismes d'investigació que supere 20.000 euros.  
2. Es respectarà la quantia màxima fixada en l'article 22 de les bases reguladores.  
  
F. Costos subvencionables  
1. Conforme al que estableix l'article 21 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de rebre suport especificades i respectant les limitacions que s'estableixen:  
a) Serveis externs:  
a.1) Cost de contractes d'investigació i desenvolupament amb organismes d'investigació. Serveis d'assistència tècnica, consultoria i equivalents destinats de manera exclusiva a l'activitat d'investigació i desenvolupament subvencionada.  
a.2) Registre de drets de propietat industrial derivats de l'execució del projecte:  
- Costos relatius a la preparació, la presentació i la tramitació de la sol·licitud de registre de propietat.  
- Despeses en què s'haja incorregut amb la finalitat d'obtindre la concessió o la validació del dret en altres jurisdiccions (traducció, etc.).  
- Costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
No seran considerades les despeses relacionades amb altres patents de l'empresa o amb el registre de marques comercials o dissenys industrials.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja fet en condicions de plena competència.  
c) Personal propi: despeses del personal investigador, del personal tècnic i del personal auxiliar (salari brut, i cost de la Seguretat Social a càrrec de l'empresa) emprat en centres de treball de la Comunitat Valenciana durant el temps en què estiguen dedicats al projecte d'investigació i desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i desenvolupament.  
e) Despeses d'amortització de l'instrumental i l'equipament de plantes pilot ja existents i que l'ús d'aquestes resulte necessari per al desenvolupament del projecte. També, quan el projecte supose el desenvolupament de prototips o plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Podran subvencionar-se sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la utilització en el projecte durant el període subvencionable d'aquest.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga degudament justificat per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels fons estructurals i d'inversió (FEIE).  
2. No es consideraran subvencionables els béns i ni els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
G. Instrucció i avaluació de sol·licituds. Criteris d'avaluació  
1. Perquè un projecte puga ser aprovat haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 30 punts. Llindar mínim: 17 punts.  
  
- Grau d'avanç: 0-20 punts.  
Es valorarà el salt en el coneixement científic-tecnològic o l'aplicació d'aquest respecte a l'estat de l'art actual, així com la seua novetat. Si el projecte no mostra novetat o salt tecnològic no serà considerat com d'R+D i, per tant, serà denegat.  
- Metodologia i pla de treball: 0-5 punts.  
Es valorarà la qualitat del pla de treball i de la metodologia prevista per al desenvolupament d'aquest.  
- Pressupost del projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a executar-lo correctament.  
b) Viabilitat tècnica. Màxim: 30 punts. Llindar mínim: 15 punts.  
  
- Capacitat i experiència de l'equip de treball de l'empresa que participa en el projecte: 015 punts.  
Es valorarà que les persones que participen en el projecte disposen de titulació adequada amb experiència consolidada en R+D.  
- Adequació de recursos implicats en l'execució del projecte: 0-15 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no existisca en l'empresa capacitat suficient per a escometre les tasques d'R+D, es valorarà la contractació amb centres d'investigació o serveis externs qualificats.  
c) Resultats/impacte esperable del projecte. Màxim: 30 punts. Llindar mínim: 10 punts.  
- Impacte econòmic, social i mediambiental del projecte: 0-15 punts.  
Es preveu l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de la qualitat de vida, col·lectius desfavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat: 05 punts.  
- Projectes amb resultats que siguen prototips propers al mercat compresos entre els nivells TRL 5 i TRL 7: 0-5 punts.  
- Projectes en què el desenvolupament s'efectue a partir de patents existents de l'empresa o que tinguen com a resultat una nova patent: 0-5 punts.  
d) Característiques de l'empresa sol·licitant. Màxim: 10 punts.  
- L'empresa sol·licitant té un pla d'igualtat d'oportunitats, tot i que la normativa vigent no li l'exigisca: 04 punts.  
  
- L'activitat principal de l'empresa està alineada amb les prioritats temàtiques de la Comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 03 punts.  
- Percentatge de persones amb diversitat funcional, sobre el total de la plantilla, per sobre del mínim legal exigible: 03 punts.  
  
  
ANNEX II  
Ajudes per a projectes d'R+D en Cooperació (PIDCOP-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions que s'indiquen a continuació.  
  
A. Objecte  
Realització de projectes d'investigació industrial o desenvolupament experimental en cooperació entre diverses empreses, constituïdes com a agrupació per al desenvolupament del projecte comú.  
  
B. Actuacions susceptibles de rebre suport  
1. Els projectes hauran de poder-se enquadrar en alguna de les tipologies susceptibles de rebre suport previstes en l'article 26 de les bases reguladores.  
2. Els projectes hauran d'estar situats en nivells TRL (Technology Readiness Levels) entre 1 a 7, els dos inclosos. La descripció de TRL serà la utilitzada per la Comissió Europea que s'indica a manera de resum:  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba recollida en l'article 2, apartats 85 i 86 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, 26.06.2014), d'ara en avant, Reglament núm. 651/2014.  
  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada per les empreses sol·licitants sempre que reunisquen els requisits previstos en l'article 26 de les bases reguladores.  
2. El projecte haurà de significar un nou desenvolupament per a l'empresa sol·licitant i, per tant, no realitzat amb anterioritat, en tot o en part, per l'empresa sol·licitant ni tampoc per cap empresa vinculada o contractada per a la realització del projecte.  
3. El projecte haurà de desenvolupar coneixement amb la finalitat d'incrementar la competitivitat, la diferenciació dels productes o els serveis en els mercats i la generació d'ocupació de qualitat.  
4. El pressupost subvencionable del projecte, calculat com a suma dels imports susceptibles de subvenció, haurà d'estar comprés entre 80.000 euros i 500.000 euros i per al còmput haurà de considerar-se la suma d'imports susceptibles de subvenció del consorci. No es prendran en consideració els projectes en què el pressupost subvencionable no estiga inclòs entre aquests límits.  
5. Els projectes hauran d'iniciar-se amb posterioritat a la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
6. Les empreses integrants del projecte comú o consorci hauran de desenvolupar el projecte conforme al que preveuen la memòria i la resolució de concessió. La noexecució dels compromisos adquirits per part d'alguna de les empreses del consorci podrà significar la revocació de l'ajuda a la totalitat del projecte, en la mesura en què els resultats d'aquests queden afectats. En aquest sentit, i per la condició de part interessada, les empreses participants del projecte rebran informació sobre qualsevol incidència de la resta de participants quan puga afectar els seus interessos.  
7. Només podrà presentar-se un projecte d'R+D en cooperació (PIDCOP-CV) per empresa sol·licitant en la present convocatòria.  
8. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
9. El projecte haurà d'estar enquadrat en alguna de les mesures relatives a l'R+D+i empresarial previstes en l'Estratègia d'Especialització Intel·ligent de la Comunitat Valenciana (RIS3 CV):  
- Qualitat de vida  
- Desenvolupament de productes i entorns personalitzats  
- Processos de fabricació avançats i nous sistemes industrials  
- Sostenibilitat  
- Desenvolupament d'accions complementàries de foment de l'R+D+i.  
  
D. Empreses beneficiàries  
1. Podran tindre la consideració d'empreses beneficiàries les pimes i les grans empreses amb seu social o establiment de producció situat a la Comunitat Valenciana en el moment de la presentació de la justificació, que compten amb almenys quatre persones treballadores consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud de l'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperative; tot això sempre que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que, integrades en una mena d'agrupació creada amb el propòsit, entre uns altres, d'executar un projecte comú en el marc d'aquest programa, complisquen la resta de requisits que estableixen els articles 4 i 25 de les bases reguladores.  
  
2. A l'efecte d'aquesta convocatòria, es considerarà pime l'entitat amb les característiques que s'ajusten al que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, 26.06.2014).  
  
E. Característiques de l'ajuda  
1. L'ajuda consistirà en una subvenció calculada en percentatge sobre els costos subvencionables amb intensitat variable en funció de la grandària d'empresa:  
- Xicoteta empresa: fins al 45 %  
- Mitjana empresa: fins al 35 %  
- Gran empresa: fins al 25 %  
Les intensitats anteriors podran augmentar-se amb un 10 % dels costos subvencionables si es compleix algun dels requisits següents:  
a) Contractació per part d'alguna de les integrants del consorci de personal altament qualificat amb participació activa en el desenvolupament del projecte i sense vinculació contractual de caràcter laboral durant els sis mesos previs a la formalització del contracte. La contractació haurà de produir-se durant l'execució del projecte i per un període mínim de dotze mesos.  
Es considera personal altament qualificat el que complisca algun dels requisits següents:  
- Titulació de doctor/a de caràcter científic-tècnic.  
- Titulació universitària de caràcter científic-tècnic amb experiència laboral mínima de dos anys en activitats d'R+D relacionades amb la disciplina principal del projecte.  
b) Contractació d'organismes d'investigació, pel conjunt dels integrants del consorci, que supere els 20.000 euros.  
La intensitat de l'ajuda es determinarà per a cada una de les empreses integrants del consorci.  
2. Es respectarà la quantia màxima fixada en l'article 28 de les bases reguladores.  
  
F. Costos subvencionables  
1. Conforme al que estableix l'article 27 de l'Ordre 27/2016, de 25 de novembre, es consideren subvencionables els costos següents, sempre que estiguen relacionats directament amb les actuacions susceptibles de rebre suport especificades i respectant les limitacions que s'estableixen:  
a) Serveis externs:  
a.1) Cost de contractes d'investigació i desenvolupament amb organismes d'investigació. Serveis d'assistència tècnica, consultoria i equivalents destinats exclusivament a l'activitat d'investigació i de desenvolupament subvencionada.  
a.2) En cas de pimes, registre de drets de propietat industrial derivats de l'execució del projecte:  
- Costos relatius a la preparació, la presentació i la tramitació de la sol·licitud de registre de propietat.  
- Despeses en els quals s'haja incorregut amb la finalitat d'obtindre la concessió o la validació del dret en altres jurisdiccions (traducció, etc.).  
- Costos de defensa de la validesa del dret en què s'haja incorregut amb motiu de la tramitació oficial de la sol·licitud i en procediments eventuals d'oposició.  
No es consideraran les despeses relacionades amb altres patents de l'empresa o amb el registre de marques comercials o dissenys industrials.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència.  
c) Personal propi: despeses del personal investigador, del personal tècnic i del personal auxiliar (salari brut i cost de la Seguretat Social a càrrec de l'empresa) emprats en centres de treball de la Comunitat Valenciana durant el temps en què estiguen dedicats al projecte d'investigació i de desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i de desenvolupament.  
e) Despeses d'amortització de l'instrumental i equipament de plantes pilot ja existents l'ús de les quals resulte necessari per al desenvolupament del projecte. També, quan el projecte supose el desenvolupament de prototips o de plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Les amortitzacions podran subvencionar-se sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la seua utilització en el projecte durant el període subvencionable d'aquest.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga justificat degudament per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels fons estructurals i d'inversió (FEIE).  
2. No es consideraran subvencionables els béns i els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
4. En cap cas les empreses beneficiàries podran presentar com a costos subvencionables els derivats de la contractació amb altres empreses integrants del consorci.  
  
G. Instrucció i avaluació de sol·licituds. Criteris d'avaluació  
1. La Comissió concedirà una puntuació idèntica a cada un dels projectes presentats per les empreses integrants del consorci. Perquè un projecte puga ser aprovat, haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 30 punts. Llindar mínim: 17 punts.  
  
- Grau d'avanç: 0-20 punts.  
Es valorarà el salt en el coneixement científic-tecnològic o l'aplicació d'aquest respecte a l'estat de l'art actual, així com la seua novetat. Si el projecte no mostra novetat o salt tecnològic, no serà considerat com d'R+D i, per tant, serà denegat.  
- Metodologia i pla de treball: 0-5 punts.  
Es valorarà la qualitat del pla de treball i de la metodologia prevista per a desenvolupar-lo.  
- Pressupost del projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a executar-lo correctament.  
b) Viabilitat tècnica. Màxim: 30 punts. Llindar mínim: 15 punts.  
   
- Capacitat i experiència de l'equip de treball de les empreses que participa en el projecte: 0-10 punts.  
Es valorarà que les persones que participen en el projecte disposen de titulació adequada amb experiència consolidada en R+D.  
- Adequació de recursos implicats en l'execució del projecte: 0-10 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no existisca en l'empresa capacitat suficient per a escometre les tasques d'R+D, es valorarà la contractació amb centres d'investigació o serveis externs qualificats.  
- Equilibri i complementarietat del consorci: 0-10 punts.  
Es valorarà la capacitat de les diferents empreses per a atendre diferents aspectes del projecte segons les capacitats i les competències d'aquestes i amb una distribució adequada de tasques segons el pes relatiu de cada una.  
c) Resultats/impacte esperables del projecte. Màxim: 30 punts. Llindar mínim: 10 punts.  
- Impacte econòmic, social i mediambiental del projecte: 0-10 punts.  
Es preveu l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de la qualitat de vida, col·lectius desfavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat: 0-5 punts.  
- Efecte d'arrossegament: 0-5 punts.  
Es valorarà l'efecte arrossegament del projecte, en el sentit de la possible repercussió dels resultats en un ampli col·lectiu d'empreses en les quals puga provocar actuacions tendents a fer seues, emular o basar-se en els assoliments del projecte en actuacions futures.  
- Projectes els resultats dels quals siguen prototips propers al mercat compresos entre els nivells TRL 5 i TRL 7: 0-5 punts.  
- Projectes en què el desenvolupament s'efectue a partir de patents existents de les empreses integrants del consorci o tinguen com a resultat una nova patent: 0-5 punts.  
d) Característiques de l'empresa sol·licitant. Màxim: 10 punts.  
- Alguna de les empreses integrants del consorci disposa d'un certificat o d'un distintiu empresarial en matèria d'igualtat, o com a entitat col·laboradora en igualtat d'oportunitats entre dones i homes, o qualsevol altre anàleg de caràcter oficial: 0-4 punts.  
- Activitat principal de les empreses integrants del consorci alineada amb les prioritats temàtiques de la Comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 03 punts.  
- Percentatge de persones amb diversitat funcional, sobre el total de la plantilla dels integrants del consorci, per sobre del mínim legal exigible: 0-3 punts.  
  
  
  
ANNEX III  
Ajudes per a projectes d'Inovació de Pime  
Actuació d'Innovació de Producte (INNOVAProD-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades a continuació.  
  
A. Objecte  
Projectes d'innovació en el desenvolupament de nous productes que tinguen resultats tangibles al final del termini d'execució del projecte.  
  
B. Actuacions susceptibles de rebre suport  
1. Seran subvencionables els projectes d'innovació de producte plantejats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament i la fabricació de nous productes o una millora significativa dels ja fabricats per l'empresa sol·licitant.  
Un producte tindrà la consideració de nou o millorat quan supose una modificació significativa en les característiques d'aquest o en l'ús a què es destina. Inclou les millores significatives d'especificacions tècniques, de components i materials, de programes informàtics integrats, del disseny, de la facilitat d'ús o altres característiques funcionals.  
  
El resultat final del projecte susceptible de rebre suport haurà de concretar-se en la fabricació del producte o en l'obtenció d'un prototip provat en un entorn real. No s'admet la mera adquisició de béns d'equip no vinculada a un projecte de desenvolupament d'un nou producte.  
Entre unes altres, no tenen la consideració de producte nou o millorat:  
- Les adaptacions a necessitats de clients que no representen característiques significativament diferents dels productes ja oferits per l'empresa.  
- Els canvis que no modifiquen la funció, la utilització prevista o les característiques tècniques d'un bé o d'un servei.  
- Els canvis periòdics, estacionals o de temporada, així com les modificacions formals de productes ja existents per a diferenciar-los d'altres de similars, tot i que aquestes modificacions puguen representar millores.  
- La preparació de col·leccions i mostraris.  
- Els esforços rutinaris per a millorar la qualitat de productes.  
  
C. Requisits generals dels projectes  
1. L'IVACE subvencionarà els projectes d'innovació de producte concretats en la memòria que presenten les empreses sol·licitants, sempre que reunisquen els requisits previstos en l'article 32 de les bases reguladores.  
2. El projecte haurà de significar un nou desenvolupament per a l'empresa sol·licitant i, per tant, no dut a terme anteriorment.  
3. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 15.000 euros, per la qual cosa no es prendran en consideració els projectes amb un pressupost menor.  
4. Els projectes hauran d'iniciar-se després de l'1 de gener de 2018.  
  
5. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà també si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o a un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució del projecte de manera que se'n menyscaben els objectius originals.  
6. Només podrà presentar-se un projecte d'innovació de producte (INNOVAProD-CV) per empresa sol·licitant en aquesta convocatòria.  
  
7. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
  
  
D. Empreses beneficiàries  
1. Podran tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que tinguen almenys dos treballadors consignats en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperatives, i que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que complisquen la resta de requisits que estableixen els articles 4 i 31 de les bases reguladores.  
  
2. Les empreses beneficiàries hauran de tindre dins del seu objecte social el desenvolupament d'activitats enquadrades en la secció C-Divisions 10 a 33 de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considerarà pime l'entitat amb les característiques que s'ajusten al que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció de fins al 25 % dels costos considerats com a subvencionables amb un màxim d'ajuda de 75.000 euros.  
2. L'ajuda està subjecta al règim de minimis, la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte de la present convocatòria, s'entendrà per única empresa la definició que estableix l'apartat 2 de l'article 2 del Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan operacions de transport de mercaderies per carretera per compte d'altri, s'ajustarà als límits i a les condicions de l'article 3, apartats 2 i 3 d'aquesta disposició.  
  
F. Costos subvencionables  
1. Conforme al que estableix l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de rebre suport especificades i amb les limitacions que s'estableixen a continuació:  
a) Serveis externs:  
a.1) Serveis de consultoria i assistència tècnica ?dels que s'indiquen a continuació- per al desenvolupament, la millora de característiques i la posada en producció de nous productes: enginyeria, consultoria tècnica, contractació amb centres d'investigació, disseny, contractació de serveis de laboratoris d'assaig inclosos els necessaris per a marcat CE o altres maneres d'homologació o de normalització de productes.  
No es consideren en aquesta tipologia de costos els serveis de proveïdors de béns d'equip si no es justifica suficientment en la sol·licitud, i es documenta posteriorment en la justificació de l'ajuda, que el servei pressupostat com a consultoria és independent del subministrament dut a terme.  
Perquè la proposta siga viable, el cost subvencionable en el concepte de consultoria i assistència tècnica haurà de ser, com a mínim, la menor de les quantitats següents: un 15 % del cost subvencionable total o 25.000 euros. Per a projectes d'innovació directament derivats d'un projecte d'R+D desenvolupat anteriorment per l'empresa sol·licitant sobre els resultats dels quals es planteja la posada en producció d'un nou producte, també serà necessària la contractació de serveis externs d'aquestes característiques, però sense aplicar-hi els límits anteriors. En aquests casos haurà d'acreditar-se que aquest projecte d'R+D ha rebut una ajuda en 2015, 2016 o 2017 provinent de convocatòries de programes d'R+D, d'IVACE o d'un altre organisme públic.  
a.2) Registre de patents, marques, models d'utilitat i dissenys industrials, així com marcat CE i altres maneres d'homologació. Només seran elegibles les despeses relacionades amb registres i homologacions derivats de l'execució del projecte de nou desenvolupament. Per tant, no seran considerades les despeses associades amb altres productes de l'empresa.  
b) Adquisició d'actius immaterials:  
b.1) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència.  
b.2) Programari relacionat amb el desenvolupament dels nous productes.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Adquisició d'actius materials: adquisició ?o adaptació- i posada en marxa de béns d'equip, motles i matrius, necessàriament relacionats amb la posada en producció de nous productes concordes a la convocatòria, i de béns d'equip i serveis necessaris per a l'elaboració d'un prototip verificable de la solució desenvolupada. Els actius hauran de quedar instal·lats en l'establiment productiu de l'empresa beneficiària a la Comunitat Valenciana.  
2. No es consideraran subvencionables els béns i els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
1. Perquè un projecte puga ser aprovat, haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i millora que introdueix el projecte en l'àmbit dels productes habituals de l'empresa i del sector al qual pertany.  
- Grau de definició, pla de treball i pressupost: 0-15 punts.  
Es valorarà el grau de definició i la claredat del projecte, el pla de treball i l'adequació del pressupost als objectius previstos perquè aquest s'execute correctament.  
- Metodologia i integració de recursos: 0-15 punts.  
Es valorarà que les propostes integren en el projecte diferents disciplines/tècniques/metodologies, les aportacions de les quals puguen millorar el producte desenvolupat.  
b) Viabilitat tècnica. Màxim: 20 punts. Llindar mínim: 5 punts.  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos mitjançant la capacitat i l'experiència consolidada dels recursos externs i del personal de l'empresa que participa en el projecte  
c) Resultats/impacte esperable del projecte. Màxim: 20 punts. Llindar mínim: 5 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, i es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Complementarietat amb altres iniciatives en matèria d'R+D+i: 0-5 punts.  
Es valorarà si el projecte és conseqüència, o complementa, accions en matèria d'R+D+i empreses per l'empresa.  
- Alineació amb polítiques mediambientals: 0-5 punts.  
Es valorarà que la posada en marxa dels nous productes preveja mesures de respecte mediambiental com ecodisseny, ús eficient de recursos, reutilització i valoració de residus i subproductes.  
d) Característiques de l'empresa sol·licitant. Màxim: 10 punts.  
- L'empresa sol·licitant compta amb un pla d'igualtat d'oportunitats, tot i que la normativa vigent no li l'exigisca: 04 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0-3 punts.  
- Percentatge de persones amb diversitat funcional, sobre el total de la plantilla, per sobre del mínim legal exigible: 03 punts.  
  
  
  
ANNEX IV  
Ajudes per a projectes d'Innovació de Pime  
Actuació d'Innovació de procés (INNOVAProC-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades a continuació.  
  
A. Objecte  
Projectes d'innovació per al desenvolupament de nous processos que tinguen resultats tangibles al final del termini d'execució del projecte.  
  
B. Actuacions susceptibles de rebre suport  
1. Seran subvencionables els projectes d'innovació de procés plantejats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. Els projectes consistiran en la realització d'accions d'alguna d'aquestes tipologies:  
a) Readaptació de processos mitjançant l'aplicació de metodologies de millora contínua.  
b) Readaptació de processos amb criteris d'ecoeficiència:  
- Canvis en processos per a l'obtenció de productes i serveis basats en l'ecodisseny.  
- Canvis de processos que suposen la incorporació de tecnologies ecoeficients.  
- Canvis en processos per a ús eficient de recursos.  
- Canvis en processos per a facilitar el reciclatge, la reutilització i la valorització de residus, la classificació de subproductes i la simbiosi industrial.  
- Canvis en processos per a garantir la traçabilitat del producte.  
Serà necessari que la proposta definisca un projecte de readaptació de processos per a implementar aquest tipus de mesures. No es consideren susceptibles de rebre suport en aquesta convocatòria projectes d'inversió en equipament, actualització tecnològica de procés ni d'eficiència energètica.  
C. Requisits generals dels projectes  
1. L'IVACE subvencionarà els projectes d'innovació de procés concretats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 12.000 euros, per la qual cosa no seran presos en consideració els projectes amb un pressupost menor.  
3. Els projectes hauran d'iniciar-se després de l'1 de gener de 2018.  
  
4. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà també si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o a un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que se'n menyscaben els objectius originals.  
5. Només podrà presentar-se un projecte d'innovació de procés (INNOVAProC-CV) per empresa sol·licitant en la present convocatòria.  
  
6. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que tinguen almenys dos treballadors consignats en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperatives, i que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que complisquen la resta de requisits que estableixen els articles 4 i 31 de les bases reguladores.  
2. Les empreses beneficiàries hauran de tindre dins del seu objecte social el desenvolupament d'activitats enquadrades en la secció C-Divisions 10 a 33 de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considerarà pime l'entitat amb les característiques que s'ajusten al que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187, 26.06.2014).  
  
E. Característiques de l'ajuda  
1. L'ajuda consistirà en una subvenció de fins al 25 % dels costos considerats com a subvencionables amb un màxim d'ajuda de 75.000 euros  
2. L'ajuda està subjecta al règim de minimis, la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte de la present convocatòria, s'entendrà per única empresa la definició que estableix l'apartat 2 de l'article 2 del Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan operacions de transport de mercaderies per carretera per compte d'altri, s'ajustarà als límits i a les condicions de l'article 3, apartats 2 i 3 d'aquesta disposició.  
  
F. Costos subvencionables  
1. Conforme al que estableix l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de rebre suport especificades i amb les limitacions que s'estableixen a continuació:  
a) Serveis externs: serveis de consultoria i enginyeria per a implantació de mesures en els àmbits citats en l'apartat B d'aquest annex incloent-hi, en el cas de readaptació de processos amb criteris d'ecoeficiència, estudis de viabilitat tècnic-econòmica, diagnòstics, costos d'assajos i tramitacions necessàries per a certificacions mediambientals.  
  
No es consideren en aquesta tipologia de costos els serveis de proveïdors de béns d'equip si no es justifica suficientment en la sol·licitud, i es documenta posteriorment en la justificació de l'ajuda, que el servei pressupostat com a consultoria és independent del subministrament dut a terme.  
Perquè la proposta siga viable, el cost subvencionable en el concepte de serveis externs haurà de ser com a mínim la menor de les següents quantitats: un 15 % del cost subvencionable total o 25.000 euros. Per a projectes d'innovació directament derivats d'un projecte d'R+D anteriorment desenvolupat per l'empresa sol·licitant sobre els resultats de la qual es planteja la posada en marxa d'un nou procés, també serà necessària la contractació de serveis externs d'aquestes característiques, però sense aplicar els límits anteriors. En aquests casos haurà d'acreditar-se que aquest projecte d'R+D ha rebut una ajuda en 2015, 2016 o 2017 provinent de convocatòries de programes d'R+D, d'IVACE o d'un altre organisme públic.  
b) Adquisició d'actius immaterials: seran elegibles programari de control, captació de dades, indicadors i quadres de comandament relacionats amb el desenvolupament del projecte i el programari relacionat amb la implantació de nous processos. No es considerarà elegible l'adquisició i la implantació de programari de gestió tipus ERP.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Adquisició d'actius materials. Per a projectes de millora contínua seran elegibles inversions en sensorització i automatització, i comunicacions per al control de la producció, així com l'adaptació dels equips productius necessaris. Per a projectes de readaptació de processos amb criteris d'ecoeficiència, seran elegibles l'adquisició ?o l'adaptació- i la posada en marxa de béns d'equip necessàriament relacionats amb la implantació dels nous processos concordes a la convocatòria. Els actius hauran de quedar instal·lats en l'establiment productiu de l'empresa beneficiària a la Comunitat Valenciana. No serà elegible en aquesta tipologia de costos l'adquisició de maquinari ni inversions en prototips.  
  
2. No es consideraran subvencionables els béns i els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
1. Perquè un projecte puga ser aprovat, haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau d'intervenció en processos de l'acció proposada, així com l'aplicació combinada de diferents tècniques i eines per a millorar-los de la manera més completa i efectiva.  
- Grau de definició i claredat dels objectius del projecte: 0-15 punts.  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressuposats: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a executar-lo correctament.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos mitjançant la capacitat i l'experiència consolidada dels recursos externs i del personal de l'empresa que participa en el projecte  
c) Resultats/impacte esperable del projecte. Màxim: 20 punts. Llindar mínim: 5 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, la millora de la competitivitat de l'empresa i la creació d'ocupació.  
- Alineació amb polítiques mediambientals: 0-10 punts.  
Es valoraran els projectes que afavorisquen la posada en marxa de mesures de protecció mediambiental com ara ecodisseny, simbiosi industrial, aprofitament de recursos, reutilització i valoració de residus.  
  
d) Característiques de l'empresa sol·licitant. Màxim: 10 punts.  
- L'empresa sol·licitant compta amb un pla d'igualtat d'oportunitats, tot i que la normativa vigent no li l'exigisca: 04 punts.  
  
- L'activitat principal de l'empresa està alineada amb les prioritats temàtiques de la Comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 03 punts.  
- Percentatge de persones amb diversitat funcional, sobre el total de la plantilla, per sobre del mínim legal exigible: 03 punts.  
  
  
  
ANNEX V  
Ajudes per a projectes d'Innovació de Pime  
Actuació d'Adaptació a la indústria 4.0 (INNOVAi4.0-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades a continuació.  
  
A. Objecte  
Projectes de transformació digital per a la implantació de la indústria 4.0 que tinguen resultats tangibles al final del termini d'execució del projecte.  
  
B. Actuacions susceptibles de rebre suport  
1. Seran subvencionables els projectes d'adaptació a la indústria 4.0 plantejats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. Els projectes preveuran la transformació de pimes manufactureres cap a un model productiu de fabricació avançada mitjançant la incorporació de noves tecnologies digitals i aplicacions, o la integració d'unes altres prèviament existents en l'empresa sobre les quals es faran les adaptacions que es requerisquen, però que necessàriament hauran de tindre com a resultat la posada en marxa de noves solucions que incorporen aquestes tres característiques:  
- Digitalització del món real (línia productiva, producte, eines, robots, operaris, etc.), amb la captura en temps real de paràmetres rellevants per a la seua caracterització.  
- Transmissió de la informació digital al llarg de la cadena de valor.  
- Processament i anàlisi intel·ligent de les dades que possibilite accions sobre la base de la informació obtinguda.  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 30.000 euros, per la qual cosa no seran presos en consideració els projectes amb un pressupost menor.  
3. Els projectes hauran d'iniciar-se després de l'1 de gener de 2018.  
  
4. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà també si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o a un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució del projecte de manera que se'n menyscaben els objectius originals.  
5. Només podrà presentar-se un projecte d'adaptació a la indústria 4.0 (INNOVAi4.0-CV) per empresa sol·licitant en la present convocatòria.  
6. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que tinguen almenys dos treballadors consignats en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperatives, i que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que complisquen la resta de requisits que estableixen els articles 4 i 31 de les bases reguladores.  
  
2. Les empreses beneficiàries hauran de tindre dins del seu objecte social el desenvolupament d'activitats enquadrades en la secció C-Divisions 10 a 33 de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considerarà pime l'entitat amb les característiques que s'ajusten al que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció de fins al 25 % dels costos considerats com a subvencionables amb un màxim d'ajuda de 100.000 euros.  
2. L'ajuda està subjecta al règim de minimis, la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte de la present convocatòria, s'entendrà per única empresa la definició que estableix l'apartat 2 de l'article 2 del Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan operacions de transport de mercaderies per carretera per compte d'altri, s'ajustarà als límits i a les condicions de l'article 3, apartats 2 i 3 d'aquesta disposició.  
  
F. Costos subvencionables  
1. Conforme al que estableix l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de rebre suport especificades i amb les limitacions que s'estableixen a continuació:  
a) Serveis externs: serveis de consultoria i enginyeria en àrees de ciberseguretat, informàtica en núvol, dades massives i anàlisis, robòtica, realitat augmentada, visió artificial, sensorització, disseny i fabricació additiva i de comunicació per a la connectivitat de sistemes. Serveis de consultoria per a disseny de processos digitals. Perquè la proposta siga viable, el cost subvencionable en el concepte de serveis externs haurà de ser com a mínim la menor de les quantitats següents: un 15 % del cost subvencionable total o 25.000 euros.  
b) Actius immaterials: desenvolupament de programari a mida, adquisició de noves llicències, o sota la modalitat de pagament per ús, que formen part dels projectes previstos en l'apartat B.2 d'aquest annex V, incloent-hi per a tots aquests els costos d'implantació: aplicacions de gestió empresarial, solucions de dades massives i anàlisis, informàtica en núvol, ciberseguretat, així com programari de comunicacions per a facilitar el funcionament de les solucions que integren el projecte.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Actius materials: inversions per a l'adquisició i la posada en marxa de maquinari, equips de telecomunicació, sistemes encastats, sensors, robots, dispositius electrònics per a aplicacions de realitat augmentada, visió artificial i automatització avançada, equips per a fabricació additiva; adaptació d'equips productius necessaris per a la implementació de les solucions proposades. No es consideraran subvencionables servidors, ordinadors personals i perifèrics, per a aplicar-los en aplicacions de gestió.  
2. No es consideraran subvencionables els béns i els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
1. Perquè un projecte puga ser aprovat, haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau d'integració de la cadena de valor horitzontal i vertical, així com la diversitat de tecnologies habilitadores utilitzades.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressuposats: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a executar-lo correctament.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà la capacitat i l'experiència consolidada dels recursos externs i del personal de l'empresa que participa en el projecte.  
c) Resultats/impacte esperable del projecte. Màxim: 20 punts. Llindar mínim: 7 punts.  
- Impacte econòmic dels resultats del projecte: 0-15 punts.  
S'avaluarà la repercussió econòmica prevista per l'aplicació del resultat del projecte, i es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Alineació amb polítiques mediambientals: 0-5 punts.  
Es valoraran els projectes que afavorisquen la posada en marxa de mesures per al control de processos que amb això contribuiran a la reducció de consums i eficiència energètica.  
d) Característiques de l'empresa sol·licitant. Màxim: 10 punts.  
- L'empresa sol·licitant compta amb un pla d'igualtat d'oportunitats, tot i que la normativa vigent no li l'exigisca: 0-4 punts.  
  
- L'activitat principal de l'empresa està alineada amb les prioritats temàtiques de la Comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0-3 punts.  
- Percentatge de persones amb diversitat funcional, sobre el total de la plantilla, per sobre del mínim legal exigible: 03 punts.  
  
  
  
ANNEX VI  
Ajudes per a projectes d'Innovació de Pime  
Actuació d'Innovació en TEICs (INNOVATeiC-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades a continuació.  
  
A. Objecte  
Projectes d'innovació en el desenvolupament de solucions TEIC, que tinguen resultats tangibles al final del termini d'execució del projecte.  
  
B. Actuacions susceptibles de rebre suport  
1. Seran subvencionables els projectes d'innovació en TEIC plantejats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament de solucions innovadores en l'àmbit de les tecnologies de la informació, de l'electrònica i de les comunicacions, l'aplicació de les quals puga estendre's a diversos usuaris i no es tracte, per tant, de solucions a mida.  
El resultat final del projecte haurà de concretar-se en noves aplicacions, dispositius o solucions, preparats per a comercialitzar-los. S'admetran igualment noves versions d'aplicacions, dispositius i solucions existents, sempre que incorporen noves funcionalitats pel que fa a versions anteriors d'aquestes.  
Les solucions que requerisquen un procés de personalització es podran considerar que es troben preparades per a la comercialització quan aquest procés no supose la incorporació de noves funcionalitats i la personalització siga una de les característiques del producte i estiga prevista en les condicions de la comercialització.  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada per les empreses sol·licitants, sempre que reunisquen els requisits previstos en l'article 32 de les bases reguladores.  
2. El projecte significarà un nou desenvolupament per a l'empresa sol·licitant i, per tant, no realitzat amb anterioritat.  
3. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 15.000 euros, per la qual cosa no seran presos en consideració els projectes amb un pressupost menor.  
4. Els projectes hauran d'iniciar-se després de l'1 de gener de 2018.  
  
5. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà també si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o a un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució del projecte de manera que se'n menyscaben els objectius originals.  
6. Només podrà presentar-se un projecte d'innovació de TEIC (INNOVATeiC-CV) per empresa sol·licitant en aquesta convocatòria.  
7. El projecte haurà d'executar-se en el marc d'un desenvolupament sostenible i de foment de la conservació, la protecció i la millora del medi ambient i tindre un certificat que declare la noafecció del projecte a la denominada Xarxa Natura, espai físic d'especial protecció mediambiental que la Unió Europea ha configurat d'aquesta manera. L'IVACE farà la tramitació per a obtindre el certificat esmentat basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació ?excepte les que desenvolupen activitats enquadrades en algun dels següents epígrafs K i L de la Classificació Nacional d'Activitats Econòmiques (CNAE 2009), que va aprovar el Reial decret 475/2007, de 13 d'abril (BOE 102, 28.04.2007)?, que tenen almenys un treballador consignat en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda, i seran computables a aquests efectes els treballadors i les treballadores cooperativistes en el cas de les sol·licituds presentades per cooperatives; tot això sempre que no incórreguen en cap de les prohibicions que estableix l'article 13.2. de la Llei 38/2003, de 17 de novembre, i que complisquen la resta de requisits que estableixen els articles 4 i 31 de les bases reguladores.  
  
2. A l'efecte de la present convocatòria, es considerarà pime l'entitat amb les característiques que s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció de fins al 25 % dels costos considerats com a subvencionables amb un màxim d'ajuda de 75.000 euros.  
2. L'ajuda està subjecta al règim de minimis, la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte de la present convocatòria, s'entendrà per única empresa la definició que estableix l'apartat 2 de l'article 2 del Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan operacions de transport de mercaderies per carretera per compte d'altri, s'ajustarà als límits i a les condicions de l'article 3, apartats 2 i 3 d'aquesta disposició.  
  
F. Costos subvencionables  
1. Conforme al que estableix l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de rebre suport especificades i amb les limitacions que s'estableixen a continuació:  
a) Serveis externs:  
a.1) Serveis d'assistència tècnica, consultoria i equivalents, per al desenvolupament de les noves solucions.  
a.2) Registre de drets de propietat industrial, altres registres i homologacions. Únicament seran elegibles les despeses derivades de l'execució del projecte. Per tant, no seran considerades les despeses associades amb altres productes de l'empresa.  
b) Adquisició d'actius immaterials: patents, llicències, saber fer o adquisició de llicències de programari necessàries per a ser integrades en el producte final.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte del càlcul de l'ajuda, es considerarà un màxim de 125.000 euros per a aquest cost subvencionable.  
d) Adquisició d'actius materials: components necessaris per al desenvolupament d'un prototip verificable quan el projecte ho exigisca així. Els actius hauran de quedar instal·lats en l'establiment productiu de l'empresa beneficiària a la Comunitat Valenciana.  
2. No es consideraran subvencionables els béns i els serveis adquirits o prestats per persones, entitats o empreses vinculades amb l'empresa beneficiària, és a dir, les que responguen a la definició de l'article 68.2 del Reglament de la Llei general de subvencions, que va aprovar el Reial decret 887/2006, de 21 de juliol.  
3. En cap cas es consideraran despeses subvencionables els impostos indirectes quan siguen susceptibles de recuperació o de compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
1. Perquè un projecte puga ser aprovat, haurà de tindre una puntuació mínima de 50 punts i sempre que se superen els llindars indicats en cada un dels apartats del barem següent.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i la millora que introdueix el projecte en l'àmbit dels productes habituals de l'empresa.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressuposats: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a executar-lo correctament.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos mitjançant la capacitat i l'experiència consolidada dels recursos externs i del personal de l'empresa que participa en el projecte.  
c) Resultats/impacte esperable del projecte. Màxim: 20 punts.  
- Llindar mínim: 5 punts.  
- Impacte econòmic dels resultats del projecte: 0-15 punts.  
S'avaluarà la repercussió econòmica prevista per l'aplicació del resultat del projecte, i es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Complementarietat amb altres iniciatives en matèria d'R+D+i: 0-5 punts.  
Es valorarà l'aplicabilitat del producte obtingut per al desenvolupament de projectes empresarials en alguna de les matèries d'innovació objecte d'aquesta convocatòria.  
d) Característiques de l'empresa sol·licitant. Màxim: 10 punts.  
- L'empresa sol·licitant compta amb un pla d'igualtat d'oportunitats tot i que la normativa vigent no li l'exigisca: 04 punts.  
  
- L'activitat principal de l'empresa està alineada amb les prioritats temàtiques de la Comunitat per al coneixement i la innovació del clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i es valoren els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 03 punts.  
- Percentatge de persones amb diversitat funcional, sobre el total de la plantilla, per sobre del mínim legal exigible: 03 punts.